  Туспуктэм: Удмуртиысь тӧролэн но кивалтэтлэн пресс-службазы Майя Бывальцева 23-тӥ тулыспалэ, Атыкай музъемез утисьлэн нуналаз, Ижкарысь Ялан ӝуась тыл доры сяськаос понӥзы. Ужрадэ элькун но кар тӧрлык ёзэсъёслэн, ветеранъёслэн но мерлыко огазеяськонъёслэн, ужась коллективъёслэн ыстэм муртъёссы, депутатъёс, кадетъёс но курсантъёс пыриськизы. Со сярысь Удмуртиысь тӧролэн но кивалтэтлэн пресс-службазы ивортӥз.  Шаерез но солэсь вуонозэ утён понна улонзэс сётэм ожгарчиосты минут ӵоже чус улыса буре вайизы.   « Атыкай музъемез утисьлэсь нуналзэ туннэ ми мукет мылыкыдн пумитаськом. Ожгарчиосмес ӟечкыласа, асьмеос одӥг кылын но пӧяны ум быгатӥське, угось ӵапак та минутэ нимысьтыз ожгар ужрад мынон интыын кышкасьтэм ожгарчиосмы истори зэмлык понна нюръясько. Асьсэлэсь улонзэс жалятэк, вань кужымзэс сётыса, соос огшоры калыкез утё но нацистъёсын ожмасько. Соослэн батырлыксы Удмуртиын улӥсьёслэсь сюлэмзэс вырӟытэ, быгатэмзыя юрттыны мылкыдзэс ӝутэ. Кин ке нимысьтыз ожгар ужрад интые посылкаос но вузъёс келя, кин ке ватӥсь вотэсъёс керттэ но дӥсь вуре, кин ке кӧня ке сменаен станок дорын ужа но армимылы  ожтӥрлык лэсьтэ. Ваньмы ӵош Шаермес утёнэ асьмелэсь ватсэтмес пыртӥськом » Ярослав Семёнов, Удмуртиысь кивалтэтлэн тӧроез Удмуртиын улӥсьсты Атыкай музъемез утисьлэн нуналэныз Росси азьмуртлэн Приволжск федерал округъя ужоскето муртэз Игрь Комаров но элькунлэн тӧроез Александр Бречалов ӟечкылазы. Тегъёс: праздникъёс ЯрославСемёнов Удмуртия  